“แบงก์ชาติสวิส” ขึ้นดอกเบี้ยอีก 0.50% สู่ระดับ 1% หวังฉุดเงินเฟ้อ
ธนาคารกลางสวิตเซอร์แลนด์ ปรับขึ้นอัตราดอกเบี้ยนโยบาย 0.5% สู่ระดับ 1.0% หวังฉุดเงินเฟ้อลงสู่เป้าหมาย
ธนาคารกลางสวิตเซอร์แลนด์ ปรับขึ้นอัตราดอกเบี้ยนโยบาย 0.5% สู่ระดับ 1.0% หวังฉุดเงินเฟ้อลงสู่เป้าหมาย
15 ธ.ค. 2565

ธนาคารกลางสวิตเซอร์แลนด์ (SNB) ปรับขึ้นอัตราดอกเบี้ยนโยบาย 0.5% สู่ระดับ 1.0% ในวันนี้ (15 ธ.ค.) ซึ่งนับเป็นการปรับขึ้นครั้งที่ 3 ของปีนี้
โดยเงินเฟ้อของสวิตเซอร์แลนด์ยังคงอยู่สูงกว่ากรอบเป้าหมายของ SNB ที่กำหนดไว้ที่ 0-2% แต่ยังคงต่ำกว่าของชาติยุโรปอื่นๆ
อย่างไรก็ดี อัตราเงินเฟ้อของสวิตเซอร์แลนด์ยังคงทรงตัวที่ 3% ในเดือนพ.ย. โดยลดลงจากระดับ 3.5% ในเดือนส.ค.ซึ่งนับว่าสูงที่สุดในรอบ 30 ปี
ทั้งนี้ SNB ปรับขึ้นอัตราดอกเบี้ยเป็นครั้งแรกในรอบ 15 ปีในเดือนมิ.ย.ที่ผ่านมาจากระดับ -0.75% สู่ระดับ -0.25% ก่อนที่จะปรับอัตราดอกเบี้ยขึ้นอีก 0.75% ในวันที่ 22 ก.ย. ซึ่งทำให้อัตราดอกเบี้ยกลับเข้าสู่แดนบวก